అర్జెంటీనా
1776 లో ఒక స్పానిష్ " ఓవర్సీస్ వైస్రాయల్టీ " స్థాపించబడింది. (1810-1818) అర్జెంటైన్ వార్ ఆఫ్ ఇండిపెండెన్స్ మరియు అర్జెంటైన్ డిక్లరేషన్ ఆఫ్ ఇండిపెండెన్స్ తరువాత ఆరంభం అయిన అర్జంటీనా అంతర్యుద్ధం 1861 వరకు కొనసాగింది.అర్జెంటీనా రాజధాని నగరం బ్యూనస్ ఎయిర్స్ మరియు ప్రొవింసెస్ కలిపిన సమాఖ్యగా దేశం పునర్వ్యవస్థీకరణ చేయబడింది. తరువాత దేశం శాంతి మరియు స్థిరత్వాన్ని అనుభవించింది అర్జెంటీనాలో వలసలు 
సాంస్కృతిక ప్రభావం ప్రజాజీవితాంలో గణనీయమైన మార్పులు తీసుకు వచ్చింది. సంపద అసమానమైన పెరుగుదల అర్జెంటీనాను 20 వ శతాబ్దం ప్రారంభంలో ప్రపంచంలోని ఏడవ అతి గొప్ప అభివృద్ధిచెందిన సంపన్న దేశంగా మారింది.
1930 తరువాత దేశంలో నెలకొన్న రాజకీయ అశాంతి మరియు ఆర్థికసంక్షోభాలు దేశాఆర్ధికస్థితి మీద ప్రభావం చూపి దేశాన్ని అభివృద్ధి చెందని దేశంగా మార్చింది.
అర్జెంటీనా
కొర్డోబా అర్జెంటీనా ప్రధాన పారిశ్రామిక కేంద్రం లోహపు పని, మోటారు వాహన మరియు ఆటో భాగాల తయారీని నిర్వహిస్తోంది. తరువాత స్థానంలో గ్రేటర్ బ్యూనస్ ఎయిర్స్ ప్రాంతం ఆహార ప్రాసెసింగ్, మెటలర్జీ, మోటారు వాహనాలు మరియు ఆటో భాగాలు, రసాయనాలు మరియు పెట్రోకెమికల్స్, కన్స్యూమర్ డ్యూరబుల్స్, వస్త్రాలు మరియు ప్రింటింగ్ ప్రాధాన్యత వహిస్తున్నాయి. రోసారియో కేంద్రంలో ఆహార ప్రాసెసింగ్, మెటలర్జీ, వ్యవసాయ యంత్రాలు, చమురు శుద్ధి, రసాయనాలు, మరియు చర్మశుద్ధి ప్రాధాన్యత వహిస్తున్నాయి; శాన్ మిగుఎల్ డి టుకుమన్ కేంద్రంలో చక్కెర శుద్ధీకరించబడుతుంది; శాన్ లోరెంజో కేంద్రంలో కెమికల్స్ అండ్ ఫార్మాస్యూటికల్స తయరీ; శాన్ నికోలస్ డి లాస్ ఆర్రోయోస్ కేంద్రంలో స్టీల్ మిల్లింగ్ అండ్ మెటలర్జీ ; మరియు ఉష్యూయా మరియు బాహియా బ్లాంకా కేంద్రాలలో చమురు శుద్ధి చేయబడుతున్నాయి.